Publication: Magyar Közlöny
Issue: MK-2001-67 (Year: 2001, Number: 67)
Era: 1990-2004
Section: h) az a)—g) pont hatálya alá nem tartozó, de a nemzetbiztonsági szolgálatokról szóló 1995. évi CXXV. törvény,
Paragraph Index: 608

33. § (1) A köztisztviselő jogosult az előmenetelhez, és köteles a központilag vagy a közigazgatási szerv által előírt képzésben, továbbképzésben vagy átképzésben — ideértve a közigazgatási vezetőképzést is — (a továbbiakban együtt: továbbképzés) részt venni. Ha a vezetői megbízással, kine- 2001/67. szám vezéssel rendelkező köztisztviselő e kötelezettségének neki felróható okból nem tesz eleget, vezetői pótléka legfeljebb 50%-kal, egy évig csökkenthető. Ha az elmulasztott továbbképzés pótolható, a csökkentés mindaddig tarthat, amíg a köztisztviselő a részvételi kötelezettségét nem pótolja. Ha a továbbképzési időszak meghaladja az egy hónapot, a csökkentés az időszak végéig meghosszabbítható mindaddig, amíg a köztisztviselő a kötelezettségének nem tesz eleget.

Source: https://magyarkozlony.hu/hivatalos-lapok/947fbabdeb9a66991781595dfd1a7af8267b010b/dokumentumok/8a9de9b64d98c45d818255fcfc53bb2775bcbe4f/letoltes